b"\n_START_ARTICLE_\nGiulio Romano\n_START_SECTION_\nMaler i Roma\n_START_PARAGRAPH_\nGiulio Romano var elev av Rafael, og nevnes f\xc3\xb8rste gang i skriflige kilder fra 1515. Han  ble ogs\xc3\xa5 ble p\xc3\xa5virket av Michelangelo og Donato Bramante. _NEWLINE_Samarbeidet med Rafael ble s\xc3\xa6rlig tett. Bildet Den hellige familie under eiketreet, som n\xc3\xa5 henger i Museo del Prado, ble utf\xc3\xb8rt av Giulio Romano etter skisser fra Rafael. Han assisterte Rafael med dekoreringen av Stanze di Raffaello og loggiaer i Vatikanpalasset. _NEWLINE_Giulio Romano utf\xc3\xb8rte i 1517/18 sammen med Raffaellino del Colle, Gianfrancesco Penni (1488/1496\xe2\x80\x931528) og Giovanni da Udine dekorasjonene i  Villa Farnesina med bilder fra den greske fortelling om Amor og Psyche._NEWLINE_Etter Rafaels d\xc3\xb8d i 1520 overtok han hans verksted sammen med Penni; de to fullf\xc3\xb8rte de gjenst\xc3\xa5ende oppdragene, og Rafael-verkstedet fortsatte slik en tid \xc3\xa5 dominere den kunstneriske virksomhet i Roma. F\xc3\xb8rst avsluttet de utmalingene i atriet i Villa Madama, et prosjekt som  Rafael hadde p\xc3\xa5tatt seg og begynt med p\xc3\xa5 oppdrag fra kardinal Giulio de' Medici, den senere pave Klemens VII. Deretter malte de p\xc3\xa5 oppdrag av pave Leo X fresker for Sala di Constantino i Vatikanet. Giulios religilse tavlebilder fra perioden 1520 til 1524 eri sin formaloppbygging fortsatt orientet etter Rafael, wskj\xc3\xb8bnt fargevalget og personenes fylde og de uvanlige motiver antyder en ny utvikling innen hans malerkunst. _NEWLINE_Giulio arbeidet ogs\xc3\xa5 med motiver til veggtepper._NEWLINE_Fra 1520-\xc3\xa5rene stammer modiene, 16 erotiske tegninger, som Giulio Romano kanskje (kanskje ikke) var med p\xc3\xa5 \xc3\xa5 tegne. De ble stukket i kobber av Marcantonio Raimondi s\xc3\xa5 p\xc3\xa5f\xc3\xb8rt pornografiske vers (sonetti lussoriosi) av Pietro Aretino. Raimondi havnet i fengsel for disse stikkene, og boken ble oppf\xc3\xb8rt p\xc3\xa5 Index.\n_START_SECTION_\nArkitekt i Roma\n_START_PARAGRAPH_\nHans f\xc3\xb8rste oppdrag som arkitekt var \xc3\xa5 fullf\xc3\xb8re Villa Lante p\xc3\xa5 Gianicolo i Roma, som var blitt p\xc3\xa5begynt i 1518 av Rafael. S\xc3\xa5 fulgte oppdraget \xc3\xa5 bygge Palazzo Cicciaporti-Senni, et bygg som allerede antyder Giulios spektakul\xc3\xa6re brudde med prinsippene for renessansens byggekunst. Han erstattet der optisk de b\xc3\xa6rende pilastre med dekorative lisener, og s\xc3\xb8ylebasene hviler p\xc3\xa5 brede gesimser som s\xc3\xb8ylebasene tilsynes synker ned i._NEWLINE_Giulio Romano ble i Roma til 1524.\n_START_SECTION_\nArkitekt i Mantova\n_START_PARAGRAPH_\nDeretter ble han kalt til hoffet til hertug Federico II Gonzaga i Mantova og gikk nesten helt over til \xc3\xa5 arbeide med arkitektur. Han var der direkt\xc3\xb8r for vannvyggverker (som fontener) og til overintendant for byggverker. Han gav p\xc3\xa5 f\xc3\xa5 \xc3\xa5r byen en helt ny fremtoning. _NEWLINE_Mellom 1526 og 1534 stod Giulio for byggingen av hertugens palass, et lystslott kalt Palazzo del T\xc3\xa8. Bygningen, som blir regnet som Giulios mesterverk, viser flere tydelige kjennetegn p\xc3\xa5 motivene i den manieristiske arkitektur. Her er blant annet tetthengende triglyfer og kolonner som man reiste helt ubehandlet, som om de var kommet rett fra steinbruddet. I en av palassets paradesaler, Sala dei Giganti, laget Giulio illusjonistiske fresker som f\xc3\xa5r hele rommet til \xc3\xa5 virke som om det er i ferd med \xc3\xa5 styrte sammen.\n_START_SECTION_\nD\xc3\xb8d, virkning\n_START_PARAGRAPH_\nDa han d\xc3\xb8de, stod han i begrep med \xc3\xa5 forlate Mantova for \xc3\xa5 vende tilbake til Roma, etter \xc3\xa5 ha blitt utnevnt til leder for byggingen p\xc3\xa5 den nye Peterskirken._NEWLINE_If\xc3\xb8lge Giorgio Vasari var hans beste kunstnerelever Giovanni dal Lione, Raffaellino dal Colle, Benedetto Pagni, Figurino da Faenza, Giovanni Battista Bertani og hans bror Rinaldo, og Fermo Guisoni._NEWLINE_Giulio Romano er den eneste renessansekunstner som nevnes ved navn av William Shakespeare. I Akt V, scene II i The Winter's Tale er dronning Hermiones statue laget av \xc2\xabthat rare Italian master, Julio Romano\xc2\xbb, skj\xc3\xb8nt Giulio ikke var skulpt\xc3\xb8r."